open-index/open-wikipedia-markdown huggingface dataset:
ბენედეტა დ’ესტე

**ბენედეტა დ’ესტე** (; დ. 18 აგვისტო, 1697, მოდენა, იტალია — გ. 17 სექტემბერი, 1777, მოდენა, იტალია) — დ’ესტეს დინასტიის წარმომადგენელი. მოდენის ჰერცოგ რინალდოსა და შარლოტა ბრაუნშვაიგ-ლიუნებურგელის ასული. ჰერცოგ ფრანჩესკო III-ის უფროსი და და ერკოლე III-ის მამიდა.

## ბიოგრაფია 
ბენედეტა დაიბადა 1697 წლის 18 აგვისტოს მოდენაში. იგი იყო მოდენისა და რეჯიოს ჰერცოგ რინალდოსა და მისი ცოლის, შარლოტა ბრაუნშვაიგ-ლიუნებურგელის პირველი შვილი. დედის მხრიდან იგი საღვთო რომის იმპერატრიცა ვილჰელმინა ამალიას დისწული და ამასთან, პოლონეთის დედოფალ მარია იოზეფასა და ბავარიის კურფიურსტ მარია ამალიას დეიდაშვილი იყო. მისი სახელი იტალიურად „დალოცვილს“ ნიშნავს და იგი მას ბებიის, ბენედიქტა ჰენრიეტა კურპფალცელის პატივსაცემად დაარქვეს. 

1717 წლის მაისში მოდენის სამეფო კარს ინგლისის, ირლანდიისა და შოტლანდიის ტახტების მემკვიდრე და მოსარჩელე, ჯეიმზ ფრანცის ედუარდ სტიუარტი ეწვია (იგი იყო ბენედეტას ნახევარ-ძმის ქალიშვილ მარიას ვაჟი). ცნობილია, რომ მას ბენედეტა მალევე შეუყვარდა და ჰერცოგ რინალდოს მისი ხელიც სთხოვა, მაგრამ უარი მიიღო, რამეთუ ჰერცოგს არ სურდა მის გამო ურთიერთობა გაეფუჭებინა დიდი ბრიტანეთის მეფე ჯორჯ I-თან. ცნობილია, რომ რინალდო თავიდან დათანხმდა მათ ჯვრისწერას და საიდუმლოდ დანიშნა კიდევაც ისინი, თუმცა ჯეიმზ ფრანცის ედუარდის ბრიტანეთში დამარცხების შემდეგ ეს ნიშნობა გააუქმა.

1737 წელს რინალდო გარდაიცვალა და ტახტი ბენედეტას ძმამ, ფრანჩესკო III-მ დაიკავა. 1739 წლამდე ფრანჩესკო რუსეთ-თურქეთის ომში იბრძოდა, რა დროსაც მოდენასა და რეჯიოს ბენედეტა და მისი და, ამალია მართავდნენ რეგენტების სტატუსით. 

აღსანიშნავია, რომ ბენედეტა არასოდეს გათხოვილა და არც შვილები ჰყოლია. იგი 1777 წლის 17 სექტემბერს, 80 წლის ასაკში გარდაიცვალა მშობლიურ მოდენაში.

## ლიტერატურა 
* Bevan, Bryan (1967). King James the Third of England: A Study of Kingship in Exile. London: Robert Hale.
* Rocca, Emilio Nasalli (1969). I Farnese. Dell'Oglio Editore.

კატეგორია:დაბადებული 18 აგვისტო
კატეგორია:დაბადებული 1697
კატეგორია:გარდაცვლილი 17 სექტემბერი
კატეგორია:გარდაცვლილი 1777
კატეგორია:დ’ესტე
კატეგორია:მოდენის პრინცესები
ასათიანები

**ასათიანები** — ქართული გვარი. საქართველოში ცხოვრობს 3309 ასათიანი. ასათიანები იყვნენ აზნაურები. გვარი გავრცელებულია ცაიშში, მარანში, ნოსირში, კირცხში, ჭითაწყარში, სერგიეთში, სეფიეთში, გაუწყინარში, თხმელარში, ქვიშანჭალაში, მუხურჩასა და ვედიდკარში.

## რესურსები ინტერნეტში
* ქართული გენეალოგია
* იუსტიციის სახლის მონაცემები 

## სქოლიო
*
ამალია დ’ესტე

**ამალია დ’ესტე** (; დ. 28 ივლისი, 1699, მოდენა, იტალია — გ. 5 ივლისი, 1778, მოდენა, იტალია) —  დ’ესტეს დინასტიის წარმომადგენელი. მოდენის ჰერცოგ რინალდოსა და შარლოტა ბრაუნშვაიგ-ლიუნებურგელის ასული. ჰერცოგ ფრანჩესკო III-ის უფროსი და და ერკოლე III-ის მამიდა.

## ბიოგრაფია 
ამალია დაიბადა 1699 წლის 28 ივლისს მოდენაში. იგი იყო მოდენისა და რეჯიოს ჰერცოგ რინალდოსა და მისი ცოლის, შარლოტა ბრაუნშვაიგ-ლიუნებურგელის შუათანა შვილი. დედის მხრიდან იგი საღვთო რომის იმპერატრიცა ვილჰელმინა ამალიას დისწული და ამასთან, პოლონეთის დედოფალ მარია იოზეფასა და ბავარიის კურფიურსტ მარია ამალიას დეიდაშვილი იყო. მისი და-ძმები იყვნენ: პრინცესა ბენედეტა, ჰერცოგი ფრანჩესკო III და ჰერცოგინია ენრიკეტა. 1710 წელს დედამისი მშობიარობას გადაჰყვა.

1737 წელს რინალდო გარდაიცვალა და ტახტი ამალიას ძმამ, ფრანჩესკო III-მ დაიკავა. 1739 წლამდე ფრანჩესკო რუსეთ-თურქეთის ომში იბრძოდა, რა დროსაც მოდენასა და რეჯიოს ამალია და მისი და, ბენედეტა მართავდნენ რეგენტების სტატუსით.

გარკვეული პერიოდის განმავლობაში ამალიას საქმროდ სარდინიის მეფე კარლო ემანუელე III მოიაზრებოდა, თუმცა ქორწინება არ შემდგარა. როგორც ცნობილია პრინცესა ამალია საიდუმლოდ დაქორწინდა ვილენოფის მარკიზზე, რომლის სახელიც დღემდე უცნობია. ასევე ცნობილია, რომ მისი ქმარი 1739 წელს მოკლეს ფუტაკის ბრძოლაში, ამალიას კი შვილი არ დარჩენია. ამის შემდეგ იგი აღარ გათხოვილა და გარდაიცვალა 1778 წლის 5 ივლისს 78 წლის ასაკში, მშობლიურ მოდენაში.

## ლიტერატურა 
* Mina, Gregori (2000). Le Musée des Offices et le Palais Pitti. Editions Place des Victoires. pp. 457–603. ISBN 2-84459-006-3.
* Rocca, Emilio Nasalli (1969). I Farnese. Dell'Oglio Editore.

კატეგორია:დაბადებული 28 ივლისი
კატეგორია:დაბადებული 1699
კატეგორია:გარდაცვლილი 5 ივლისი
კატეგორია:გარდაცვლილი 1778
კატეგორია:დ’ესტე
კატეგორია:მოდენის პრინცესები
აღდარა (ქალაქი)

**აღდარა** (;  - *მარტაკერტი*) — ქალაქი აზერბაიჯანში, აღდარის რაიონში. ყარაბაღის ომის შედეგად, მოხდა სომხური ძალების მიერ ქალაქის ოკუპაცია და შევიდა მთიანი ყარაბაღის რესპუბლიკის შემადგენლობაში, სადაც მარტაკერტის რაიონის ადმინისტრაციული ცენტრია.

საბჭოთა პერიოდში მთიანი ყარაბაღის ავტონომიური ოლქის მარტაკერტის რაიონის ადმინისტრაციული ცენტრი იყო.

2016 წლის დაპირისპირების და 2020 წლის მიმდინარე ომის დროს, დაპირისპირების ერთ-ერთი ცხელი წერტილია.

## სქოლიო 
კატეგორია:ზემო ყარაბაღის რეგიონის ქალაქები
გია ნოდია

**გია ნოდია** (დ. 4 სექტემბერი, 1954) — ქართველი პოლიტოლოგი, მეცნიერი, პედაგოგი, პოლიტიკოსი და ფილოსოფოსი. 2008 წლის 31 იანვრიდან ამავე წლის 10 დეკემბრამდე იყო საქართველოს განათლებისა და მეცნიერების მინისტრი.

## ბიოგრაფია
დაიბადა 1954 წელს. 1976 წელს დაამთავრა თბილისის სახელმწიფო უნივერსიტეტი ფილოსოფიის სპეციალობით. 1982 წელს დაიცვა დისერტაცია და გახდა ფილოსოფიის მეცნიერებათა კანდიდატი. 1980-2001 წლებში მუშაობდა საქართველოს მეცნიერებათა აკადემიის ფილოსოფიის ინსტიტუტში უმცროს და უფროს მეცნიერ-თანამშრომლად, სწავლულ მდივნად, განყოფილების გამგედ. 2006 წლიდან არის ილიას სახელმწიფო უნივერსიტეტის პროფესორი.

## რესურსები ინტერნეტში
* ბიოგრაფია ილიას სახელმწიფო უნივერსიტეტის საიტზე

კატეგორია:დაბადებული 1954
კატეგორია:საქართველოს განათლებისა და მეცნიერების მინისტრები
კატეგორია:დაბადებული 4 სექტემბერი
გია
კატეგორია:ცოცხალი ადამიანები
ლუკრეცია ბარბერინი

**ლუკრეცია ბარბერინი** (; დ. 24 ოქტომბერი, 1628 — გ. 24 აგვისტო, 1699) — იტალიელი არისტოკრატი. მოდენისა და რეჯიოს ჰერცოგინია 1654-1658 წლებში როგორც ფრანჩესკო I-ის პირველი ცოლი. ჰერცოგ რინალდო დ’ესტეს დედა. 

## ბიოგრაფია 
ლუკრეცია დაიბადა 1628 წლის 24 ოქტომბერს. იგი იყო პალესტრინას მთავარ ტადეო ბარბერინისა და მისი ცოლის, პალიანოს მთავარ ფილიპო კოლონას ქალიშვილ ანა კოლონას უფროსი შვილი. იგი იყო რომის პაპ ურბან VIII-ის ძმის შვილიშვილი, ასევე მისი ძმები იყვნენ მთავარი მაფეო ბარბერინი და კარდინალი კარლო ბარბერინი. ამასთან, ბიძებად ერგებოდნენ კარდინალები: ფრანჩესკო ბარბერინი, ანტონიო ბარბერინი და ჯიროლამო კოლონა.

აღსანიშნავია ისიც, რომ ლუკრეციას ბიძაშვილად ერგებოდა პალიანოს მთავარი ლორენცო კოლონა, რომლის ცოლი, მარია მანჩინი, იყო საფრანგეთის მმართველ კარდინალ მაზარინის დისწული.

1654 წლის 14 ოქტომბერს ლუკრეცია ცოლად შერთეს ორჯერ დაქვრივებულ მოდენისა და რეჯიოს ჰერცოგ ფრანჩესკო I-ს, რომლის ორივე ცოლი მშობიარობას გადაჰყვა. ქორწინებიდან ერთ წელიწადში, 1655 წელს ლუკრეციამ მომავალი ჰერცოგი, რინალდო გააჩინა, რის შემდეგაც იგი აღარც დაორსულებულა. უკვე 1658 წლის 14 ოქტომბერს 48 წლის ფრანჩესკო I გარდაიცვალა. ამის შემდეგ ტახტი ლუკრეციას გერმა, ალფონსო IV-მ დაიკავა. 

1694 წელს ალფონსოს ვაჟი, ჰერცოგი ფრანჩესკო უშვილოდ დაიღუპა. ამგვარ პირობებში ახალი ჰერცოგი ლუკრეციას ვაჟი, რინალდო ხდება, რომელმაც 1696 წელს ცოლად შეირთო საღვთო რომის იმპერატორ იოზეფ I-ის ცოლის და, შარლოტა ბრაუნშვაიგ-ლიუნებურგელი. ამის შემდეგ ლუკრეციას დიდ ხანს აღარ უცოცხლია და იგი 1699 წლის 24 აგვისტოს, 70 წლის ასაკში გარდაიცვალა. დაკრძალეს ქმრის გვერდით, მოდენაში.

## ლიტერატურა 
* Papal Genealogy: The Families And Descendants of the Popes by George L. Williams (McFarland, 2004)
* Penny cyclopaedia of the Society for the diffusion of useful knowledge, Volume 3 (C. Knight, 1835)

კატეგორია:დაბადებული 24 ოქტომბერი
კატეგორია:დაბადებული 1628
კატეგორია:გარდაცვლილი 24 აგვისტო
კატეგორია:გარდაცვლილი 1699
კატეგორია:იტალიელი დიდგვაროვნები
კატეგორია:მოდენის ჰერცოგინიები
ალფონსო IV დ’ესტე

**ალფონსო IV დ’ესტე** (; დ. 14 ოქტომბერი, 1634, მოდენა, იტალია — გ. 16 ივლისი, 1662, მოდენა, იტალია) — დ’ესტეს დინასტიის წარმომადგენელი. მოდენისა და რეჯიოს ჰერცოგი 1658-1662 წლებში. ჰერცოგ ფრანჩესკო I-ის ძე. ჰერცოგ ფრანჩესკო II-ისა და ინგლისის, ირლანდიისა და შოტლანდიის დედოფალ მარია მოდენელის მამა.

## ბიოგრაფია 
ალფონსო დაიბადა 1634 წლის 14 ოქტომბერს მოდენაში. იგი იყო მოდენისა და რეჯიოს ჰერცოგ ფრანჩესკო I-ისა და მისი პირველი ცოლის, მარია კატერინა ფარნეზეს უფროსი ვაჟი. ალფონსოს დედა 1646 წელს გადაჰყვა მშობიარობას, რის შემდეგაც მამამისი კიდევ ორჯერ დაქორწინდა.

1655 წლის 27 მაისს მამამისმა იგი 16 წლის ლაურა მარტინოციზე დააქორწინა, რომელიც იყო საფრანგეთის მმართველ კარდინალ მაზარინის დისწული. ქორწინება საფრანგეთში, კომპიენის სასახლეში შედგა და მას სამეფო ოჯახის წევრებიც დაესწრნენ. ამის შემდეგ წყვილი მოდენაში ჩავიდა, სადაც ლაურამ ორი ბავშვი გააჩინა, მათ შორის მომავალი ჰერცოგი.

1658 წლის 14 ოქტომბერს, მამის დაღუპვის შემდეგ, ალფონსო IV მოდენისა და რეჯიოს ახალი ჰერცოგი ხდება, თუმცა მისი მმართველობა დიდ ხანს არ გაგრძელებულა. იგი წლების განმავლობაში იტანჯებოდა ჩიყვისაგან, რასაც შემდეგში ტუბერკულოზიც დაერთო. 1659 წელს დასრულდა საფრანგეთ-ესპანეთის ომი და ფრანგებმა მას გაწეული დახმარების სანაცვლოდ მანამდე ესპანეთის მფლობელობაში მყოფი იტალიური ქალაქი, კორეჯიო აჩუქეს, რომელიც მალევე მიუერთდა მოდენას. 

ალფონსო IV გარდაიცვალა 1662 წლის 16 ივლისს მოდენაში, 27 წლის ასაკში. მის შემდეგ ტახტი მისმა მცირეწლოვანმა ვაჟმა, ფრანჩესკო II-მ დაიკავა. 

## შვილები 
ალფონსოს თავისი ცოლისაგან ორი შვილი ჰყავდა:

# მარია (1658-1718), ცოლად გაჰყვა ინგლისის, ირლანდიისა და შოტლანდიის მეფე ჯეიმზ II-ს, რომელთანაც შეეძინა პრინცი ჯეიმზ ფრანცის ედუარდი და პრინცესა ლუიზა მარია;
# ფრანჩესკო II (1660-1694), მოდენისა და რეჯიოს ჰერცოგი, ცოლად შეირთო თავისი ბიძაშვილი, მარგერიტა მარია ფარნეზე, მაგრამ შვილები არ ჰყოლია;

ფაილი:Laura Martinozzi duchessa Modena.jpg|ლაურა მარტინოცი
ფაილი:Simon Verelst - Mary of Modena - Google Art Project.jpg|მარია
ფაილი:Francesco II duca di Modena.jpg|ფრანჩესკო II

## ლიტერატურა 
* Biografia universale antica e moderna [Universal ancient and modern biography] (in Italian). XIX. presso Gio. Battista Missiaglia. 1824. p. 61.
* Chiappini, Luciano (2001). Gli Estensi. Mille anni di storia. Ferrara.

კატეგორია:დაბადებული 14 ოქტომბერი
კატეგორია:დაბადებული 1634
კატეგორია:გარდაცვლილი 16 ივლისი
კატეგორია:გარდაცვლილი 1662
კატეგორია:მოდენასა და რეჯოს ჰერცოგები
კატეგორია:XVII საუკუნის ევროპის მონარქები
კატეგორია:დ’ესტე
ფრანჩესკო II დ’ესტე

**ფრანჩესკო II დ’ესტე** (; დ. 6 მარტი, 1660 — გ. 6 სექტემბერი, 1694) — დ’ესტეს დინასტიის წარმომადგენელი. მოდენისა და რეჯიოს ჰერცოგი 1662-1694 წლებში. ჰერცოგ ალფონსო IV-ისა და ლაურა მარტინოცის ვაჟი. 

## ბიოგრაფია 
ფრანჩესკო დაიბადა 1660 წლის 6 მარტს მოდენაში. იგი იყო მოდენისა და რეჯიოს ჰერცოგ ალფონსო IV-ისა და მისი ცოლის, ლაურა მარტინოცის მეორე, ნაბოლარა შვილი და ერთადერთი ვაჟი. მას სახელი პაპის, ჰერცოგ ფრანჩესკო I-ის პატივსაცემად დაარქვეს. მისი ერთადერთი უფროსი და, პრინცესა მარია მოგვიანებით მეფე ჯეიმზ II-ზე დაქორწინდა და ინგლისის, ირლანდიისა და შოტლანდიის დედოფალი გახდა.
მარცხნივ|მინი|289x289პქ|ფრანჩესკო II დაახლოებით 1670-80 წლებში
ორი წლის ასაკში, 1662 წელს, მამის გარდაცვალების გამო ფრანჩესკო II მოდენისა და რეჯიოს ჰერცოგი ხდება, რეგენტად კი დედა ენიშნება. ლაურა მარტინოცი ქვეყანას მის ნაცვლად 1674 წლამდე მართავდა, თუმცა მას შემდეგ, რაც 1673 წელს ფრანჩესკოს და გათხოვდა, იგი დროებით თავის ქალიშვილს გაჰყვა ინგლისში, რათა გარემოსთან შეგუებაში დახმარებოდა. ამ პერიოდში მენტალურად და ფსიქიკურად სუსტ ფრანჩესკოზე დიდი გავლენა მოახდინა მისმა ნახევარ-ძმამ, ჩეზარემ, რომლის გავლენითაც, როგორც კი სრულწლოვანი გახდა, ფრანჩესკომ საკუთარი დედა საჰერცოგოდან გააძევა, მიზეზის გარეშე.

1688 წელს მისი სიძე, ჯეიმზ II, დაამხეს, რის შემდეგაც მათ თავი საფრანგეთის მეფეს შეაფარეს. იმავდროულად, ფრანჩესკო მეფე ლუი XIV-ის მარიონეტად იქცა და მისი მითითებების მიხედვით აწარმოებდა მთელს თავის საგარეო პოლიტიკას. მოდენა-საფრანგეთის ალიანსის გასამყარებლად ლუიმ ფრანჩესკოს შესთავაზა ლოთარინგიელ პრინცესა ბეატრის იერონიმეზე დაქორწინებულიყო, მაგრამ ამაოდ. 1692 წლის 14 ივლისს ფრანჩესკომ ცოლად თავისი ღვიძლი მამიდაშვილი, პარმის ჰერცოგ რანუჩო II-ისა და იზაბელა დ’ესტეს ასული, პრინცესა მარგერიტა მარია ფარნეზე შეირთო, თუმცა შვილები არ ჰყოლია.

იგი ქორწინებიდან წელიწადნახევარში, 1694 წლის 6 სექტემბერს, 34 წლის ასაკში გარდაიცვალა, რის გამოც ტახტი ბიძამისმა, რინალდომ დაიკავა.

## ლიტერატურა 
* Crowther, Victor. "A Case-Study in the Power of the Purse: The Management of the Ducal 'Cappella' in Modena in the Reign of Francesco II d'Este", Journal of the Royal Musical Association, 115.2 (1990), pp. 207–219.
* Cont, Alessandro. "'Sono nato principe libero, tale voglio conservarmi': Francesco II d’Este (1660-1694)", Memorie Scientifiche, Giuridiche, Letterarie, Accademia Nazionale di Scienze Lettere e Arti di Modena, ser. 8, 12 (2009), 2, pp. 407–459.

კატეგორია:დაბადებული 6 მარტი
კატეგორია:დაბადებული 1660
კატეგორია:გარდაცვლილი 6 სექტემბერი
კატეგორია:გარდაცვლილი 1694
კატეგორია:დ’ესტე
კატეგორია:მოდენასა და რეჯოს ჰერცოგები
კატეგორია:XVII საუკუნის ევროპის მონარქები
კინოქალაქი რამოჯა

ალტ=კინოქალაქი რამოჯა|მინი|კინოქალაქი რამოჯადაარსდა 1996 წელს
**კინოქალაქი რამოჯა** (ტელუგუ రామోజీ ఫిలిం సిటీ, ინგლისურად Ramoji Film City) —კინოსტუდია ინდოეთში,  ქალაქ ჰაიდარაბადთან.ფართობი თითქმის 2000 ჰექტარია. ეს არის ყველაზე დიდი კინოქალაქი მსოფლიოში. გინესის მსოფლიო რეკორდების მიერ აღიარებულია, როგორც ყველაზე დიდი სტუდიური კომპლექსი, ის  გრეთვე  პოპულარული ტურიზმისა და დასვენების ცენტრია, რომელიც შედის ბუნებრივი და ხელოვნური ღირსშესანიშნაობები, მათ შორის,  გასართობი პარკი. ადგილს ყოველწლიურად დაახლოებით 1,5 მილიონი ტურისტი სტუმრობს როგორც ინდოეთიდან, ასევე მთელი მსოფლიოდან.
ალტ=კინოქალაქის ბაღი|მარცხნივ|მინი|კინოქალაქის ბაღი
კინოსტუდია დაარსდა 1996 წელს ტელუგელი ფილმის პროდიუსერისა და მედია მაგნატ რამოჯი რაოს  Ramoji Group- ის ხელმძღვანელის მიერ, რომელსაც სურდა ჰოლივუდის მსგავსი კომპლექსის გაშენება. სტუდიის საერთო ფართობი 674 ჰექტარს აღწევს 
მინი
კინოსტუდიაში არის სამი მაღალტექნოლოგიური ცენტრი:

* Symphony - აუდიო პოსტ-პროდუქციისთვის, ხელმისაწვდომია ADR (დიალოგის ავტომატური ჩანაცვლება) და თანმხლები DSP (სიგნალების ციფრული გადამუშავება) ციფრული აუდიო სადგურით;
* Mantra -  ციფრულ კინემატოგრაფიული აღჭურვილობა ფერის კორექციისთვის, ვიზუალური ეფექტების დამატების, მხატვრული ფილმების სატელევიზიო და DVD ფორმატებში გადაკეთებისთვის;
* Rainbow - მსოფლიო კლასის სრულად ავტომატიზირებული კინოლაბორატორია ფერადი და შავი-თეთრი ფილმებისათვის.

სტუდიაში გადაღებულია ფილმები სხვადასხვა ენებზე, მათ შორის ტელუგუ, ჰინდი, მალაიალამი, ტამილური, კანადა, ორია, მარათჰი, ბენგალური, ბოჯპური, გუჯარათი და ინგლისური.  Ramoji Film Studio- ს ასევე იყენებენ დამოუკიდებელი ამერიკელი კინემატოგრაფისტები, რომელთაც სურთ დაზოგონ თანხები, ვინაიდან აქ ფილმების წარმოების ღირებულება დაახლოებით 30% -ით ნაკლებია, ვიდრე ამერიკის შეერთებულ შტატებში. რამოჯი  შეტანილია გინესის რეკორდების წიგნში, როგორც მსოფლიოს უდიდესი კინოსტუდიის კომპლექსი 

## გალერეა 

ფაილი:Ramoji Film City, Hyderabad - views from Ramoji Film City (31).JPG
ფაილი:Ramoji Film City, Hyderabad - views from Ramoji Film City (54).JPG
ფაილი:Ramoji Film City, Hyderabad - views from Ramoji Film City (55).JPG
ფაილი:Ramoji Film City, Hyderabad - views from Ramoji Film City (38).JPG
ფაილი:HYD 35 36 Ramoji Film City Darbar set 2 smal.jpg
ფაილი:Bhallaladeva statue of Baahubali film.jpg
ფაილი:Ramoji Film City, Hyderabad - views from Ramoji Film City (5).JPG
ფაილი:Refreshment stall at Ramoji Film City.JPG
ფაილი:Ramoji Film City, Hyderabad - views from Ramoji Film City (65).JPG
ფაილი:Ramoji Film City, Hyderabad - views from Ramoji Film City (9).JPG

## სქოლიო 
კატეგორია:კინოინდუსტრია
კატეგორია:ინდოეთი
კატეგორია:ტელანგანა
ტიგრაის განთავისუფლების სახალხო ფრონტი

**ტიგრაის განთავისუფლების სახალხო ფრონტი** (; ), **ტგსფ** —  1970-1980-იან წლებში ეთიოპიის აჯანყებულთა მოძრაობა, 1991 წლის შემდეგ — მემარცხენე პოლიტიკური პარტია. მან აქტიური მონაწილეობა მიიღო დსას-ემპ-ის რეჟიმის წინააღმდეგ სამოქალაქო ომში. გამოდის ტიგრაის რეგიონის დამოუკიდებლობის მოთხოვნით. ითამაშა გადამწყვეტი როლი მენგისთუ ჰაილე მარიამის დამხობაში. 1991 წლიდან ხელისუფლებაშია, როგორც ეთიოპიის ხალხთა რევოლუციურ-დემოკრატიული ფრონტის წევრი მელეს ზენავის მეთაურობით. სხვადასხვა ფორმით 2018 წლამდე იმყოფებოდა ხელისუფლების სტრუქტურებში. 2019 წლიდან ის ეროვნულ დონეზე გადავიდა ოპოზიციაში, მაგრამ ტიგრაის რეგიონის მმართველ პარტიად რჩება.

## რესურსები ინტერნეტში
* ოფიციალური ვებგვერდი

## სქოლიო
კატეგორია:ეთიოპიის პოლიტიკური პარტიები
კატეგორია:1975 წელს დაარსებული პოლიტიკური პარტიები
კატეგორია:ორგანიზაციები ანბანის მიხედვით
მეჰმანა

**მეჰმანა** (; ; ) — სოფელი აზერბაიჯანში, ყარაბაღის ეკონომიკურ რეგიონში, აღდარის რაიონში. ყარაბაღის ომის შედეგად იმყოფებოდა სომხეთის ოკუპაციის ქვეშ და დე-ფაქტოდ მდებარეობდა მთიანი ყარაბაღის რესპუბლიკის მარტაკერტის რაიონში. 2023 წლის ომის შედეგად, აზერბაიჯანმა დაიბრუნა კონტროლი სოფელზე.

სოფელი აშენდა პონტოელი ბერძნების მიერ XIX საუკუნეში.https://greekcitytimes.com/2020/10/08/the-unknown-village-in-artsakh-built-by-pontian-greeks/ Greek City Times, "The unknown village in Artsakh built by Pontian Greeks", retrieved 15/10/2020

## სქოლიო
კატეგორია:აღდარის რაიონის სოფლები
არისტონიკე

**არისტონიკე** — პერგამონის სამეფოს ტახტის პრეტენდენტი, მეამბოხე, მონებისა და ღარიბების სოციალურ მოძრაობის ბელადი.

## ბიოგრაფია
იყო პერგამონის მეფე ევმენე II-ის ძე, შეძნილი მხევლისაგან. ძვ. წ. 133 წელს გარდაიცვალა მეფე ატალე III, არისტონიკეს ნახევარძმა. ატალე III-მ პერგამონის სამეფო უანდერძა რომის რესპუბლიკას. აისტონიკემ დაიწყო აჯანყება, რომელმაც გარდა ანტირომაულისა, შეიძინა სოციალური ხასიათიც. 

არისტონიკეს აჯანყების მონაწილეები საკუთარ თავს ჰელიოპოლიტებს, ანუ მზის სახელმწიფოს მოქალაქეებს უწოდებდნენ, რადგან აჯანყების ხელმძღვანელთა შორის გავრცელებული იყო იამბულესა და ევჰემერეს ელინისტური უტოპიური მოძღვრება. ისინი მიზნად ისახავდნენ თავისუფალ და თანასწორ მოქალაქეთა სახელმწიფოს შექმნას. აჯანყებაში მონაწილეობდნენ მონებიც და ღარიბი თავისუფალი ადამიანებიც. 

ძვ. წ. 131 წელს არისტონიკემ ლევკადასთან გაანადგურა რომაული ლეგონები, რომელთა სარდალი კონსული პ. ლიცინიუს კრასუსი მოკლეს ბრძოლაში. ძვ. წ. 130 წელს არისტონიკე დაამარცხა რომაელმა სარდალმა მარკუს პერპერნამ. ძვ. წ. 129 წელს არისტონიკე ტყვედ ჩავარდა, ის რომში გაგზავნეს და სიკვდილით დასაჯეს. მისი მომხრეები დიდხანს განაგრძობდნენ ბრძოლას რომის წინააღმდეგ.

## ლიტერატურა
კატეგორია:სიკვდილით დასჯილი ადამიანები
კატეგორია:მეამბოხეები
კატეგორია:ძველი ბერძნები
კატეგორია:გარდაცვლილი ძვ. წ. 129
კატეგორია:დაბადების წელი უცნობია
აბასთუმნის წყარო

**აბასთუმნის წყარო** — არქიტექტურული ძეგლი ადიგენის მუნიციპალიტეტის დაბა აბასთუმანში. მდებარეობს  სანატორიუმ „ზეკარის“ უკიდურესი მარჯვენა ფლიგელის უკან მდებარე სახლის ამოყვანილი ტერასის კედელზე. აღსანიშნავია, რომ სანატორიუმ ზეკარის ეს ნაწილი ქსენიას სასახლის სახელითაა ცნობილი, ხოლო მის უკან მდებარე სახლი სასახლის მოსამსახურე პერსონალისთვის აუგიათ. სწორედ ამ კომპლექსის ნაწილს წარმოადგენს გათლილი ქვის ფილებით ამოყვანილი წყარო, რომელსაც თაღოვანი შიდა სივრცე და ქვით შემოსაზღვრული წყლის ავზი აქვს. წყაროს ნაგებობა საკმაოდ სადაა და შესრულების მაღალი ტექნიკით გამოირჩევა. აღნიშნული წყარო ერთიან არქიტექტურულ კომპლექსს წარმოადგენს.

## რესურსები ინტერნეტში 
კატეგორია:ადიგენის მუნიციპალიტეტის არქიტექტურული ძეგლები
გრიგოლ ხარჭაშნელი

**გრიგოლ ხარჭაშნელი** *გრიგოლ სეფაშვილი* (დ. 1736 — გ. 1797) — ქართველი საეკლესიო მოღვაწე, ხარჭაშნის ეპისკოპოსი, მწიგნობარი.

## ბიოგრაფია
1759 წელს რუსეთში გაჰყვა ნიკოლოზ ალავერდელს. 1783 წელს დაბრუნდა სამშობლოში და აკურთხეს მღვდელმთავრად. 1784 წელს ერეკლე II-ის დავალებით კვლავ რუსეთში გაემგზავრა, სავარაუდოდ, საიდუმლო დიპლომატიური მისიით. დროდადრო ჩამოდიოდა საქართველოში. 

იყო ბიბლიოფილი. გადანუსხა და სქოლიოებით გაამდიდრა ბევრი ხელნაწერი, ავსებდა და აგრძელებდა ძველ ქრონიკებს, კინკლოსებს, პასხალიებს. ავტორია ავტობიოგრაფიულ-მემუარისტული ნაშრომისა. მან წაიღო ურბნისის ოთხთავი A-28 ასტრახანის ტაძრის წიგნთსაცავში.

## ლიტერატურა
*

კატეგორია:დაბადებული 1736
კატეგორია:გარდაცვლილი 1797
კატეგორია:ქართველი ეპისკოპოსები
კატეგორია:საქართველოს მართლმადიდებელი ეკლესიის მღვდელმთავრები
კატეგორია:ქართველი მწიგნობრები
ავთანდილ ლეკაშვილი

**ავთანდილ ლეკაშვილი** (დ.  4 აგვისტო, 1955,   სოფ. ჯაფარიძე, წითელწყაროს რაიონი (ამჟამად დედოფლისწყაროს მუნიციპალიტეტი))  —  ქართველი 	ეკონომისტი, პოლიტიკოსი.

1980 წელს დაამთავრა საქართველოს სასოფლო-სამეურნეო ინსტიტუტი სპეციალობით  ბუღალტრული აღრიცხვა სოფლის მეურნეობაში. 2008-2012 წლებში იყო საქართველოს მე-7 მოწვევის პარლამენტის წევრი  (დედოფლისწყაროს მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. 

## რესურსები ინტერნეტში
კატეგორია:დაბადებული 4 აგვისტო
კატეგორია:დაბადებული 1955
კატეგორია:საქართველოს VII მოწვევის პარლამენტის წევრები
კატეგორია:საქართველოს სასოფლო-სამეურნეო ინსტიტუტის კურსდამთავრებულები
კატეგორია:დედოფლისწყაროს მუნიციპალიტეტში დაბადებულები
რეფორმატორები

**რეფორმატორები** — პოლიტიკური პარტია საქართველოში. დაფუძნდა 2014 წელს. პარტიის ამჟამინდელი თავმჯდომარეა დავით მიროტაძე. 2020 წლის საპარლამენტო არჩევნებში პარტიამ 1658 ხმა მიიღო (0,09%).

## შედეგები არჩევნებში
### საპარლამენტო 
### ადგილობრივი 
## რესურსები ინტერნეტში
* partiebi.ge 

კატეგორია:პოლიტიკური პარტიები ანბანის მიხედვით
კატეგორია:საქართველოს პოლიტიკური პარტიები
კატეგორია:2014 წელს დაარსებული პოლიტიკური პარტიები
წამალაიძეები

**წამალაიძეები** — ქართული გვარი. გვარი გავრცელებულია მთიულეთში. საქართველოში ცხოვრობს 607 წამალაიძე.

## რესურსები ინტერნეტში
* ქართული გვარების ისტორია
* იუსტიციის სახლის მონაცემები 

## სქოლიო
*
ჩოლოყაშვილები

მინი|ჩოლოყაშვილთა გერბი
**ჩოლოყაშვილები** — წარჩინებული საგვარეულოთო ძველ საქართველოში. იყო კახეთის ფეოდალთა შტო. გვარი ამჟამად გავრცელებულია თელავისა და ახმეტის რაიონებში. საქართველოში ცხოვრობს 96 ჩოლოყაშვილი.

## რესურსები ინტერნეტში
* ქართული გვარების ისტორია
* იუსტიციის სახლის მონაცემები 

## სქოლიო
*
ჩაინატის პროვინცია

**ჩაინატი** () — ტაილანდის ცენტრალური პროვინციებიდან (*ჩანვატი*) ერთ- ერთი. მეზობელი პროვინციებია (ჩრდილოეთიდან საათის ისრის მიმართულებით) ნახონ სავანი, სინგ ბური, სუფჰან ბური და უთაი თანი. ქალაქი ჩაინატი ტაილანდის დედაქალაქ ბანგკოკიდან 188&nbsp;კილომეტრით ჩრდილოეთით მდებარეობს.

## გეოგრაფია 
ჩაინატი მდებარეობს ტაილანდის ცენტრალურ ნაწილში, მდინარე ჩაო ფრაიას ხეობაში. პროვინციის სამხრეთით მდებარეობს ჩაო ფრაიას კაშხალი (ყოფილი ჩაინატის კაშხალი), რომელიც მდინარე ჩაო ფრაიაზე მდებარეობს. კაშხალს ორი დანიშნულება აქვს: მისი საშუალებით თავიდან იცილებენ ბუნებრივ სტიქიებს, როგორიცაა წყალდიდობა და მეორე, მდინარე ბრინჯის პლანტაციების მორწყვისთვის ერთ- ერთ ყველაზე ეფექტურ ხერხს წარმოადგენს. კაშხალი, დიდი ჩაო ფრაიას პროექტის ნაწილია, რომელიც დასრულდა 1957 წელს. ჩაო ფრაიას კაშხალი ტაილანდისთვის პირველი კაშხალია.

## ისტორია 
ჩაინატი პირველად აიუტაიას პერიოდში შეიქმნა და ის ბირმელი არმიის წინააღმდეგ ბაზას წარმოადგენდა. ბაზის სტრატეგიული მდებარეობის წყალობით ყოველ ბრძოლაში რომელიც აქ გაიმართა, ტაილანდელებმა მოიგეს და შესაბამისად აგილს ჩაინატი ანუ ,,გამარჯვების ადგილი" ეწოდა. 
მინი|232x232px| ჩაინატის რუკა|მარცხნივ

## ცნობილი ადგილები 
ჩაო ფრაიას კაშხლის გარდა, ჩაინატსს ასევე აქვს სხვადასხვა მნიშვნელოვანი ადგილები, როგორიცაა ჩაი ნატის ფრინველების პარკი. ეს არის ყველაზე დიდი ჩიტების პარკი ჩაინატსა და ტაილანდში, რომელიც მოიცავს 248 რაი ფართობს. აქ განთავსებულია აზიის უდიდესი ვოლიერები და ამასთანავე ფრინველებისთვის შექმნილია ბუნებრივი გარემო. გარდა ამისა, აქ არის საზოგადოებრივი აკვარიუმი, სადაც ბინადრობენ მდინარე ჩაო ფრაიას მტკნარი წყლის თევზების სახეობები.მარცხნივ|მინი|277x277px| ჩაო ფრაიას კაშხლის ხედივატ პაკ ხლონგ მახამ თაო: ტაილანდური ტაძარი ვატ სინგის რაიონში, მთა ხლონგ მახამ თაოს გვერდით . ეს ტაძარი ადრე ლუანგ პუ სუკის რეზიდენცია იყო. ის იყო ბერი, რომელიც ცნობილი იყო თავისი მაგიით. მას ბევრი მოწაფე ჰყავს. მოწაფეებს შორის ერთ- ერთი არის პრინცი აბჰაკარა კიარტივონგსე, ჩუმფონის პრინცი.

საპფაიას ძველი პოლიციის განყოფილება: საპფაიას რაიონის უძველესი პოლიციის განყოფილებაა, რომელიც აშენდა მეფე რამა V- ის პარიოდში. ამ შენობის ასაკი 100 წელზე მეტია.

ჩაინატის პროვინციული სტადიონი, ასევე ცნობილი როგორც ხაო პლონგის სტადიონი: არის ჩაინატის პროვინციული სტადიონი და Chainat Hornbill FC-ის მშობლიური სტადიონი.

## ცნობილი პიროვნებები 
### ჩაინატში დაბადებულები 
პუმპუანგ დუანჯგანი (დ. 1961–1992): ლუკ ტუნგის მომღერალი

კაპოლ თონგპლუბი (დ. 1967): დიჯეი, ტელეწამყვანი

მუანგჩაი კიტტაკასემი (დ. 1968): მსოფლიო კლასის პროფესიონალი მოკრივე

## 2017 წლის ადამიანის განვითარების ინდექსი 
2003 წლიდან, გაეროს განვითარების პროგრამამ (UNDP) ტაილანდში პროგრესი განიცადა. აქ ადამიანის გავითარება ქვე-ეროვნულ დონეზე ხდება, რომელიც მოიცავს ადამიანის განვითარების რვავე ძირითად სფეროს. ეკონომიკური და სოციალური განვითარების ეროვნულმა საბჭომ ცალკეულ პროვინციების განვითარებაზე (NESDB) პასუხისმგებლობა 2017 წლიდან აიღო.

## სქოლიო
კატეგორია:ტაილანდის პროვინციები
ჯილ ბაიდენი

**ჯილ ტრეისი ბაიდენი** (დაბადების გვარი: ჯეიკობსი; დ. 3 ივნისი, 1951, ჰემონტონი, ნიუ-ჯერსი) — აშშ-ის პირველი ლედი. თანამდებობა დაიკავა 2021 წლის 20 იანვარს, ჯო ბაიდენის ინაუგურაციის დღეს. 2009-2017 წლებში იყო აშშ-ს მეორე ლედი (ტიტული რომელსაც ვიცე-პრეზიდენტის მეუღლეს ანიჭებენ). ჰყავს 1 შვილი, ეშლი ბაიდენი (საერთო შვილი ჯო ბაიდენთან).

## რესურსები ინტერნეტში
* თეთრი სახლის ოფიციალური საიტი

კატეგორია:აშშ-ის პირველი ქალბატონები
კატეგორია:დაბადებული 1951
კატეგორია:დაბადებული 3 ივნისი
კატეგორია:ცოცხალი ადამიანები
ფერღანის ოლქი

**ფერღანის ოლქი** (ვილაეთი) () — უზბეკეთის რესპუბლიკის ადმინისტრაციული ერთეული. ადმინისტრაციული ცენტრი — ქალაქი ფერღანა. 

## ზოგადი მიმოხილვა
შეიქმნა 1938 წლის 15 იანვარს. მდებარეობს რესპუბლიკის აღმოსავლეთ ნაწილში, ფერღანის ქვაბულის სამხრეთში. ფართობი 6.8 ათასი კმ². ოლქის ჩრდილოეთ ნაწილშია ქუშთეფეს მასივი და იაზიავანის სტეპი (ცენტრალური ფერღანა), რომლებიც სამხრეთიდან შემოფარგლულია ალაის ქედიდან ჩამონადენი მდინარეების გამოზიდვის კონუსებით. ჰავა კონტინენტურია. ოლქის ჩრდილო-დასავლეთ საზღვარზე მიედინება მდინარე სირდარია. მდინარეები ფართოდაა გამოყენებული სარწყავად. ფერღანის ოლქი მებამბეობისა და მეაბრეშუმეობის მთავარი რაიონია. მთელი სათესი ფართობი სარწყავია. გაყვანილია საირიგაციო არხები და შექმნილია წყალსაცავები (ქარიდონის, ყურღანთეფეს). ნათესების 67% უკავია ტექნიკურ კულტურებს (ბამბა). მოჰყავთ სიმინდი, ხორბალი, ბრინჯი, სუბტროპიკული კულტურები (ბროწეული, ლეღვი), ვაშლი, გარგარი, ყურძენი და სხვა. კარტოფილი და ბოსტნეულ-ბაღჩეული კულტურები — ქალაქის გარეუბნებში. მებამბეობის რაიონებში განვითარებულია მეაბრეშუმეობა. მეცხოველეობა სახორცო-სარძეო მიმართულებისაა. მცხვილ რქოსანი საქონელი სარწყავ ზონაშია, ბუნებრივ საძოვრებზე მისდევენ მეცხვარეობას. ქალაქი ფერღანა ავიახაზებით უკავშირდება ქვეყნისა და აზიის მრავალ ქალაქს.

## ჯილდოები და მედლები
ოლქი დაჯილდოებულია ლენინის ორდენით (1964).

## ლიტერატურა
## სქოლიო
კატეგორია:უზბეკეთის ოლქები
ვასილ ჩალაძე

**ვასილ დიანოსის ძე ჩალაძე** (დ. 9 სექტემბერი, 1913, სოფ. ნაკიეთი, ახლანდ. ონის მუნიციპალიტეტი  — გ. 2010 რუსთავი) — ქართველი სახელმწიფო და საზოგადო მოღვაწე, პოლკოვნიკი, თბილისის ომის, შრომისა და შეიარაღებული ძალების ვეტერანთა საბჭოს თავმჯდომარე.

## ბიოგრაფია 
1939 წელს წარჩინებით დაამთავრა თბილისის სახელმწიფო უნივერსიტეტის ისტორიის ფაკულტეტი. მალევე დაინიშნა ამავე ფაკულტეტის დეკანის მოადგილედ. 1941 წელს დაამთავრა მოსკოვის უმაღლესი პარტიული სკოლა. დიდი სამამულო ომის დროს, 1941-1942 წლებში, მონაწილეობა მიიღო კარელიის ფრონტზე გერმანელი ფაშისტების წინააღმდეგ.

1942 წლის ივლისში საქართველოს კპ ცენტრალური კომიტეტის გადაწყვეტილებით კარელიის ფრონტიდან იგი გადმოიყვანეს ამიერკავკასიის ფრონტის განკარგულებაში ახალჩამოყალიბებულ ქართულ სამხედრო შენაერთებში, სადაც მონაწილეობა მიიღო ჩრდილოეთ კავკასიის ფრონტის ბრძოლებში — დივიზიის პოლიტგანყოფილების უფროსი ინსტრუქტორის, პოლკის კომისრის, პოლკის მეთაურის მოადგილის თანამდებობებზე.

დიდი სამამულო ომის დამთავრების შემდეგ, 1946 წელს გადაიყვანეს რუსთავის ველზე ამიერკავკასიის მეტალურგიული კომბინატისა და ქიმიური ქარხნის მშენებლობასთან დაკავშირებით დანიშნეს ჯერ რუსთავის ქალაქკომის პროპაგანდისა და აგიტაციის განყოფილების გამგედ, 1951 წელს — ქალაქკომის მეორე მდივნად, ხოლო 1952 წლიდან 1957 წლამდე — პირველ მდივნად.

მალე ვასილ ჩალაძე დაწინაურდა საქართველოს კომპარტიის ცენტრალური კომიტეტის პასუხსაგებ თანამდებობაზე. ერთხანს იმუშავა შინაგან საქმეთა მინისტრის მოადგილედ, ხოლო ათეული წლების განმავლობაში — თბილისის საქალაქო საბჭოს აღმასკომის მდივნად. ბოლოს თბილისის ომის, შრომისა და შეიარაღებული ძალების ვეტერანთა საბჭოს ჩაუდგა სათავეში.

## ჯილდოები 
* 1970 — რუსთავის საპატიო მოქალაქე
* 1997 — ვახტანგ გორგასლის III ხარისხის ორდენი
*მედალი „1941-1945 წლების დიდ სამამულო ომში გერმანიაზე გამარჯვებისთვის“
*მედალი „კავკასიის დაცვისთვის“

## ლიტერატურა 
* გაზ. „კვირის პალიტრა“, №20 (824) თბ., 17–23 მაისი, 2010, გვ. 38.
* გაზ. „საქართველოს რესპუბლიკა“, №300 (4679), თბ., 7 ნოემბერი, 2003, გვ 7.
* გაზ. „საქართველოს რესპუბლიკა“, №91 (6457), თბ., 18 მაისი 2010, გვ. 11.

## რესურსები ინტერნეტში 
*
*ვასილ ჩალაძის ბიოგრაფია (IV  მოწვევა)]
* ჩალაძე, ვასილ (სახელმწიფო და საზოგადო მოღვაწე)
* ვასილ ჩალაძე : &#91;განცხადება გარდაცვალების შესახებ&#93;
* პატიოსნებით ნათელცხებული ვასილ ჩალაძე : სამაგალითო
* საქართველოს ომის ვეტერანთა III ხარისხის ვახტანგ გორგასლის ორდენით დაჯილდოების შესახებ

კატეგორია:დაბადებული 9 სექტემბერი
კატეგორია:დაბადებული 1913
კატეგორია:გარდაცვლილი 2010
კატეგორია:ქართველი პოლკოვნიკები
კატეგორია:რუსთავის საპატიო მოქალაქეები (1970)
კატეგორია:ვახტანგ გორგასლის III ხარისხის ორდენის კავალრები
კატეგორია:დიდი სამამულო ომის მონაწილეები
კატეგორია:საქართველოს სსრ-ის IV მოწვევის უმაღლესი საბჭოს დეპუტატები
კატეგორია:კავკასიის დაცვისათვის მედლით დაჯილდოებულები
კატეგორია:1941-1945 წლების დიდ სამამულო ომში გერმანიაზე გამარჯვებისათვის მედლით დაჯილდოებულები
კატეგორია:ონის მუნიციპალიტეტში დაბადებულები
ვასილ
კატეგორია:თბილისის სახელმწიფო უნივერსიტეტის კურსდამთავრებულები
ვალერიან ოსინსკი

**ვალერიან ოსინსკი** (დ. 25 მარტი, 1887 — გ. 1 სექტემბერი, 1938) — საბჭოთა პარტიული მოღვაწე, ეკონომისტი.

## ბიოგრაფია
1905 წელს სწავლობდა მოსკოვის უნივერსიტეტში. 1905-1917 წლებში პარტიულ მოღვაწეობას ეწეოდა მოსკოვში, ტვერსა და ხარკოვში. არაერთხელ იყო დაპატიმრებული. ოქტომბრის რევოლუციის შემდეგ იყო რსფსრ-ის სახელმწიფო ბანკის მმართველი, სახალხო მეურნეობის უმაღლესი საბჭოს თავმდჯომარე. 1918 წლის გაზაფხულზე იყო „მემარცხენე კომუნისტების“ პლატფორმის ავტორი. 1920-1921 წლებშიი ყო ჯგუფ „დემოკრატიული ცენტრალიზმის“ წევრი. 1921-1923 წლებში იყო მიწათმოქმედების კომისრის მოადგილე. 1923-1924 წლებში იყო სსრკ-ის წარმომადგენელი შვედეთში. 

## ლიტერატურა
კატეგორია:დაბადებული 25 მარტი
კატეგორია:დაბადებული 1887
კატეგორია:გარდაცვლილი 1 სექტემბერი
კატეგორია:გარდაცვლილი 1938
კატეგორია:საბჭოთა სახელმწიფო მოღვაწეები
კატეგორია:საბჭოთა კავშირის რეპრესიების მსხვერპლნი
კატეგორია:სიკვდილით დასჯილი ადამიანები
კატეგორია:რსდმპ-ის წევრები
კატეგორია:რუსი ეკონომისტები
პოლინა ოსიპენკო

**პოლინა ოსიპენკო** (დ. 25 სექტემბერი, 1907 — გ. 11 მაისი, 1939) — საბჭოთა სამხედრო მფრინავი, საბჭოთა კავშირის გმირი (1938), მაიორი (1939). 1932 წელს დაამთავრა კაჩის საავიაციო სკოლა. მსახურობდა გამანადგურებელ ავიაციაში. დაამყარა ხუთი საერთაშორისო რეკორდი ქალთა შორის. დაიღუპა სამსახურებრივი მოვალეობის შესრულების დროს. 

## ლიტერატურა
კატეგორია:დაბადებული 25 სექტემბერი
კატეგორია:დაბადებული 1907
კატეგორია:გარდაცვლილი 11 მაისი
კატეგორია:გარდაცვლილი 1939
კატეგორია:საბჭოთა კავშირის გმირები
კატეგორია:საბჭოთა კავშირის კომუნისტური პარტიის წევრები
კატეგორია:რუსი ქალები
კატეგორია:სსრკ-ის სამხედრო მოღვაწეები
კატეგორია:ლენინის ორდენის კავალრები
კატეგორია:შრომის წითელი დროშის ორდენის კავალრები
კატეგორია:მუშურ-გლეხური წითელი არმიის XX წლის მედლით დაჯილდოებულები
კატეგორია:საკავშირო კპ-ის (ბ) XVIII ყრილობის დელეგატები
ოსიპოვიჩი

**ოსიპოვიჩი** — ქალაქი ბელარუსში, მოგილევის ოლქში. არის ამავე სახელწოდების რაიონის ცენტრი. არის სარკინიგზო კვანძი. მოსახლეობა 29 900 ადამიანი (2020).

## ლიტერატურა
## სქოლიო
კატეგორია:ბელარუსის ქალაქები
ოსლოს უნივერსიტეტი

**ოსლოს უნივერსიტეტი** — პირველი უნივერსიტეტი ნორვეგიაში. დაარსდა 1811 წელს. მის შემადგენლობაშია თეოლოგიის, სამართლის, მედიცინის, საზოგადოებრივი მეცნიერებების, მათემატიკის და საბუნებისმეტყველო მეცნიერებების, სტომატოლოგიის, , ისტორიის და ფილოსოფიის, განათლების ფაკულტეტები.

ოსლოს უნივერსიტეტში სხვადასხვა დროს მოღვაწეობდნენ რაგნარ ფრიში, იუჰან ჰერმან ლი ფოგტი, თურ ჰეიერდალი.

## ლიტერატურა
კატეგორია:ნორვეგიის უმაღლესი სასწავლებლები
კატეგორია:ოსლო
კატეგორია:უნივერსიტეტები ანბანის მიხედვით
ოსლო-ფიორდი

**ოსლო-ფიორდი** — ყურე ნორვეგიის სამხრეთ ნაპირთან, ბოჰუსის ყურის ჩრდილო ნაწილი. სიგრძე შეადგენს 102 კმ-ს, სიგანე შესასვლელთან 15-30 კმ. მაქსიმალური სიღრმე 354 მ. ჩრდილოეთ ნაწილში ბევრია კუნძული, სიმაღლე 0,5 მ-მდე. ოსლო-ფიორდის ნაპირზეა გაშენებული ქალაქი ოსლო.

## ლიტერატურა
კატეგორია:ნორვეგიის ყურეები
ოსმალეთის ბანკი

**ოსმალეთის ბანკი** — ბანკი ოსმალეთის იმპერიაში, დაარსდა 1856 წელს. ბანკი დაარსდა საფრანგეთის და გაერთიანებული სამეფოს ბანკების კონსორციუმის მიერ ოსმალეთის იმპერიის მთავრობასთან დადებული ხელშეკრულების საფუძველზე. ბანკი ახორციელებდა გაერთიანებული სამეფოს და საფრაგნეთის კაპიტალის პოლიტიკას ახლო აღმოსავლეთში. 1925 წელს თურქეთის რესპუბლიკის გამოცხადების შემდეგ მას ეწოდა „ოტომანთა ბანკი“. თურქეთის რესპუბლიკის ცენტრალური ბანკის დაარსებამდე ის ითავსებდა ცენტრალური ბანკის ფუნქციას, ჰქონდა ბანკნოტების ემისიაზე მონოპოლია, ატარებდა ხაზინის საკასო ოპერაციებს, მისი მეშვეობით ხდებოდა საგარეო ვალების გასტუმრება. XX საუკუნის 60-70-იან წლებში ბანკმა მისი განყოფილებები საფრანგეთსა და გაერთიანებულ სამეფოში მიჰყიდა „გრინდლეიზ ბანკს“. 2001 წლიდან ბანკის მესაკუთრეა Garanti BBVA.

## ლიტერატურა
კატეგორია:თურქეთის ბანკები
კატეგორია:ოსმალეთის იმპერია
კატეგორია:თურქეთის ეკონომიკური ისტორია
ანდიჯანის ოლქი

**ანდიჯანის ოლქი** (ვილაეთი) () — უზბეკეთის რესპუბლიკის ადმინისტრაციული ერთეული. ადმინისტრაციული ცენტრი — ქალაქი ანდიჯანი. 

## ზოგადი მიმოხილვა
შეიქმნა 1941 წლის 6 მარტს. მდებარეობს რესპუბლიკის აღმოსავლეთ ნაწილში, ფერღანის ველის აღმოსავლეთით. ფართობი 4.2 ათასი კმ². ზედაპირი ვაკეა, რომელიც ფერღანისა და ალაის ქედის მთისწინეთში გადადის. მთავარი მდინარეა ყარადარია (სირდარიის ერთ-ერთი სათავე). ანდიჯანის ოლქი უზბეკეთის მებამბეობისა და ნავთობის მოპოვების ერთ-ერთი მთავარი რაიონია. გაყვანილია დიდი ფერღანის, სამხრეთ ფერღანის, დიდი ანდინჯანისა და სხვა მაგისტრალური არხები. ნათესი ფართობი დაახლოებით 3/4 ბამბას უჭირავს. განვითარებულია მებაღეობა, მევენახეობა, სახორცე-სარძევე და სახორცე-საცხიმე მეცხოველეობა.

## ლიტერატურა
## სქოლიო
კატეგორია:უზბეკეთის ოლქები
ოსმანიზმი

**ოსმანიზმი** — პოლიტიკური დოქტრინა ოსმალეთის იმპერიაში. წამოაყენეს ახალგაზრდა თურქებმა XIX საუკუნის დასასრულს. თავდაპირველად აცხადებდა იმპერიის ყველა ქვეშევრდომის თანასწორუფლებიანობას, მიუხედავად მათი ეთნიკური წარმომავლობისა და რელიგიისა. ოსმანიზმი თანდათანობით გახდა არათურქი ხალხების გათურქების საშუალება. ოსმანიზმის მეშვეობით „ახალგაზრდა თურქებს“ სურდათ ერთიანი ოსმალური ერის შექმნა, არათურქულ ბურჟუაზიასთან მეტოქეობაში თურქული ბურჟუაზიის პოზიციების განმტკიცება, დაპყრობილი ხალხების ეროვნული წინააღმდეგობის დასუსტება. ტრიპოლიტანიის ომმა (1911-1912) და ბალკანეთის ომებმა (1912-1913) ნიადაგი გამოაცალა ოსმანიზმს და მან ადგილი დაუთმო პანთურქიზმსა და პანისლამიზმს.

## ლიტერატურა
კატეგორია:ოსმალეთის იმპერია
კატეგორია:ნაციონალისტური მოძრაობები
ხორეზმის ოლქი

**ხორეზმის ოლქი** (ვილაეთი) () — უზბეკეთის რესპუბლიკის ადმინისტრაციული ერთეული. ადმინისტრაციული ცენტრი — ქალაქი ურგენჩი. 

## ზოგადი მიმოხილვა
შეიქმნა 1938 წლის 15 იანვარს. მდებარეობს რესპუბლიკის სამხრეთ-დასავლეთ ნაწილში, ამურდარიის ქვემო დინების მარცხენა ნაპირეთში. ფართობი 6.3 ათასი კმ². ხორეზმის ოლქის ტერიტორია დაბლობი ვაკეა (სიმაღლე 100 მეტრამდე), მდინარე ამუდარიის ძველი დელტის ნაწილი. დასავლეთით და სამხრეთ-დასავლეთით ეკვრის ყარაყუმის უდაბნო. მთავარი მდინარეა ამუდარია, რომელსაც ფართოდ იყენებენ სარწყავად. ბევრია პატარა მლაშე ტბა. ხორეზმის ოლქი უზბეკეთის რესპუბლიკის ერთ-ერთი მთავარი რაიონია. მრეწველობის დარგებიდან მთავარია მსუბუქი და კვების მრეწველობა. ნათესი ფართობი მთლიანად სარწყავია. ფართობის 62.7% უკავია ბამბის ნათესებს. მოჰყავთ მარცვლეული, საკვები კულტურები, კარტოფილი, ბოსტნეულ-ბაღჩეული, ხილი და სხვა. მეცხოველეობა სახორცე-სარძეო მიმართულებისაა. მისდევენ მეაბრეშუმეობას. განვითარებულია სარკინიგზო, საავტომობილო და საჰაერო ტრანსპორტი.

## ჯილდოები და მედლები
ოლქი დაჯილდოებულია ლენინის (1963) და შრომის წითელი დროშის (1971) ორდენებით.

## ლიტერატურა
## სქოლიო
კატეგორია:უზბეკეთის ოლქები
თოთიბაძეები

**თოთიბაძეები** — ქართული გვარი. გვარი გავრცელებულია ბახში, ლიხაურში, ოზურგეთსა და ცხელმლისხიდში. საქართველოში ცხოვრობს 94 თოთიბაძე.

## რესურსები ინტერნეტში
* ქართული გვარების ისტორია
* იუსტიციის სახლის მონაცემები 

## სქოლიო
*
ხორეზმის სახალხო საბჭოთა რესპუბლიკა

**ხორეზმის სახალხო საბჭოთა რესპუბლიკა**, ***ხორეზმის სსრ*** ან ***ხსსრ*** — საბჭოთა რესპუბლიკა შუა აზიაში 1920-1924 წლებში. დედაქალაქი — ქალაქი ხივა.

## ისტორია
შეიქმნა 1920 წლის თებერვალში ხივის სახანოში ანტიფეოდალური და ანტიიმპერიალისტური სახალხო რევოლუციის გამარჯვების შემდეგ, წითელი არმიის მხარდაჭერით. ეკავა ყოფილი ხივის სახანოს ტერიტორია. 1923 წლის 20 ოქტომბერს გარდაიქმნა ხორეზმის საბჭოთა სოციალისტურ რესპუბლიკად. 1924-1925 წლებში, შუა აზიის საბჭოთა რესპუბლიკების ეროვნული სახელმწიფოებრივი გამიჯვნის დროს, ხსსრ გაუქმდა.

## ლიტერატურა
კატეგორია:უზბეკეთის ისტორია
კატეგორია:საბჭოთა კავშირის ისტორია
კატეგორია:სსრკ-ის რესპუბლიკები
ხორეზმული ენა

**ხორეზმული ენა** — საშუალო ირანულ ენათა ჩრდილო-აღმოსავლური ჯგუფის ენა. 

ჩვენამდე მოაღწია ცალკეულმა წარწერებმა მონეტებსა და ჭურჭლებზე. ხორეზმული ტექსტის ფრაგმენტები გვხვდება ალ-ღაზმინის შრომაში „ქუნიათ ალ-მუნია“ (დაწერილია არაბულ ენაზე XIII საუკუნეში), ტექსტს დართულილ აქვს XIV საუკუნით დათარიღებული ხორეზმულ სიტყვათა ლექსიკონი. განსაკუთრებით მნიშვნელოვანია ძვ. წ. III საუკუნის ხორეზმული დოკუმენტები, რომლებიც აღმოჩენილია თოფრაქყალაში.

## ლიტერატურა
*Фрейман А. А., Хоресмский язык, [ч.] 1, М.-Л.,1951

კატეგორია:ირანული ენები
ჯიზახის ოლქი

**ჯიზახის ოლქი** (ვილაეთი) () — უზბეკეთის რესპუბლიკის ადმინისტრაციული ერთეული. ადმინისტრაციული ცენტრი — ქალაქი ჯიზახი. 

## ზოგადი მიმოხილვა
შეიქმნა 1973 წლის 29 დეკემბერს. მდებარეობს რესპუბლიკის ცენტრალურ-აღმოსავლეთ ნაწილში. ფართობი 20.5 ათასი კმ². ტერიტორიის უმეტესი ნაწილი მშიერი სტეპის ფარგლებშია. ჰავა მკვეთრად კონტინენტურია. მთავარი მდინარეებია სანზარი და ზაამინეუ. დიდი წყალსაცავია აიდარქოლის ტბაზე. განვითარებულია საშენ მასალათა, მსუბუქი, კვების მრეწველობა. სოფლის მეურნეობაში დიდი როლი ენიჭება რწყვას (სამხრეთის მშიერი სტეპის არხი და სხვა). მოყავთ მარცვლეული (ხორბალი, ქერი, სიმინდი) და ბოსტნეულ-ბაღჩეული კულტურები. განვითარებულია მეყარაკულეობა, სახორცე-სარძეო მეცხოველეობა, მეაბრეშუმეობა.

## ჯილდოები და მედლები
ოლქი დაჯილდოებულია ლენინის ორდენით (1977).

## ლიტერატურა
## სქოლიო
კატეგორია:უზბეკეთის ოლქები
გელა ლონდარიძე

**გელა ლონდარიძე** (დ.  19 ივლისი, 1962,  ასპინძა)  —  ქართველი ეკონომისტი, თანამდებობის პირი, პოლიტიკოსი.

1986 წელს დაამთავრა საქართველოს სასოფლო-სამეურნეო ინსტიტუტი სპეციალობით სოფლის-მეურნეობის ეკონომიკა-ორგანიზაცია.   2008-2012 წლებში იყო საქართველოს მე-7 მოწვევის პარლამენტის წევრი  (ასპინძის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. 

## რესურსები ინტერნეტში
კატეგორია:დაბადებული 19 ივლისი
კატეგორია:დაბადებული 1962
კატეგორია:საქართველოს VII მოწვევის პარლამენტის წევრები
კატეგორია:საქართველოს სასოფლო-სამეურნეო ინსტიტუტის კურსდამთავრებულები
კატეგორია:ასპინძაში დაბადებულები
გელა
ბუხარის ოლქი

**ბუხარის ოლქი** (ვილაეთი) () — უზბეკეთის რესპუბლიკის ადმინისტრაციული ერთეული. ადმინისტრაციული ცენტრი — ქალაქი ბუხარა. 

## ზოგადი მიმოხილვა
შეიქმნა 1938 წლის 15 იანვარს. მდებარეობს რესპუბლიკის სამხრეთ ნაწილში. ფართობი 39.4 ათასი კმ². ზედაპირი ვაკეა. მდებარეობს ზარაფშანის ქვემო დინებასა და ყიზილყუმის უდაბნოს სამხრეთ ნაწილში. ტერიტორიის დიდი ნაწილი უდაბნო საძოვრებს უჭირავს. არის სარწყავი მიწათმოქმედება. სათესია მიწის ფონდის დაახლოებით 2%. მეურნეობის მთავარი დარგებია მებამბეობა, ყარაქოლის ცხვრის ჯიშის მოშენება, მეაბრეშუმეობა, ბამბასაწმენდი, აბრეშუმის სახვევი, კარაქ-ცხიმის, ღვინის, ხორცის მრეწველობა, სამშენებლო მსალათა წარმოება და სხვა. განვითარებულია ბუნებრივი აირის მოპოვება (უდიდესი საბადო — ღაზლი), ნავთობის, ქიმიური, ენერგეტიკული და ოქროსმოპოვებითი მრეწველობა.

## ლიტერატურა
## სქოლიო
კატეგორია:უზბეკეთის ოლქები
ზაზა მადურაშვილი

**ზაზა მადურაშვილი** (დ. 16 მაისი, 1970,  სოფ. ჩაბანო, თიანეთის რაიონი)  —  ქართველი ეკონომისტი, პოლიტიკოსი.

1996 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ეკონომიკის ფაკულტეტი სპეციალობით-ვაჭრობისა და საზ. კვების ეკონომიკა და მართვა.  2008-2012 წლებში იყო საქართველოს მე-7 მოწვევის პარლამენტის წევრი  (თიანეთის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. 

## რესურსები ინტერნეტში
კატეგორია:დაბადებული 16 მაისი
კატეგორია:დაბადებული 1970
კატეგორია:საქართველოს VII მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თიანეთის მუნიციპალიტეტში დაბადებულები
კაშკადარიის ოლქი

**კაშკადარიის ოლქი** (ვილაეთი) () — უზბეკეთის რესპუბლიკის ადმინისტრაციული ერთეული. ადმინისტრაციული ცენტრი — ქალაქი ყარში. 

## ზოგადი მიმოხილვა
შეიქმნა 1964 წლის 7 თებერვალს. მდებარეობს რესპუბლიკის ცენტრალურ-აღმოსავლეთ ნაწილში, მდინარე კაშკადარიის აუზში და პამირ-ალაის მთათა სისტემის დასავლეთ კიდეზე. ფართობი 28.4 ათასი კმ². ზედაპირის უმეტესი ნაწილი მთისწინა ვაკეა. მთავარი მდინარეა კაშკადარია. განვითარებულია საშენ მასალათა, მსუბუქი, კვების და აირის მრეწველობა. მეურნეობაში წამყვანია მებამბეობა და ყარაკულის დამზადება. კაშკადარიის ოლქის სარწყავი მიწათმოქმედების (უმთავრესად ბამბა), ურწყავი მარცვეულის მეურნეობის (ხორბალი, ქერი) და სასაძოვრე მეცხოველეობის (უმთავრესად მეყარაკულეობა) რაიონია. განვითარებულია მებაღეობა და მევენახეობა. მისდევენ მეაბრეშუმეობას. 

## ჯილდოები და მედლები
ოლქი დაჯილდოებულია ლენინის ორდენით (1967).

## ლიტერატურა
კატეგორია:უზბეკეთის ოლქები
ნავოის ოლქი

**ნავოის ოლქი** (ვილაეთი) () — უზბეკეთის რესპუბლიკის ადმინისტრაციული ერთეული. ადმინისტრაციული ცენტრი — ქალაქი ნავოი. 

## ზოგადი მიმოხილვა
შეიქმნა 1982 წლის 20 აპრილს ბუხარისა და ნაწილობრივ სამარყანდის ოლქების ხარჯზე. მდებარეობს რესპუბლიკის ცენტრალურ ნაწილში, მდინარე ზარაფშანის ქვემოთში. ფართობი 110.99 ათასი კმ². ზედაპირი ვაკეა. ჰავა მკვეთრად კონტინენტურია. მთავარი მდინარეა ზარაფშანი. აგებულია ამუ-ბუხარის არხი, ქუიუმაზარისა და თუდაქოლის წყალსაცავები. სარწყავ რაიონებში მდელოს და ალუვიური ნიადაგებია, უდაბნოში — ღია რუხი, ქვიშანი. ოლქის მრეწველობა ემყარება ნედლი ბამბის, აგრეთვე სხვა სასოფლო-სამეურნეო რესურსების და სასარგებლო წიაღისეულის (ბუნებრივი აირი, ძვირფასი ლითონები, საშენი მასალა) დამუშავებას. 1963 წელს ამუშავდა ნავოის სრესი. სოფლის მეურნეობის მთავარი დარგებია მებამბეობა, მეაბრეშუმეობა და მეყარაკულეობა. აშენებენ მსხვილ რქოსან საქონელს, ფრინველს და სხვა.

## ლიტერატურა
## სქოლიო
კატეგორია:უზბეკეთის ოლქები
ნამანგანის ოლქი

**ნამანგანის ოლქი** (ვილაეთი) () — უზბეკეთის რესპუბლიკის ადმინისტრაციული ერთეული. ადმინისტრაციული ცენტრი — ქალაქი ნამანგანი.

## ზოგადი მიმოხილვა
შეიქმნა 1967 წლის 18 დეკემბერს (ადრე არსებობდა 1941 წლის 6 მარტიდან — 1960 წლის 25 იანვარმდე). მდებარეობს რესპუბლიკის აღმოსავლეთ ნაწილში და უკავია ფერღანის ველის ჩრდილოეთი ნაწილი, უმთავრესად სირდარიის მარჯვენა ნაპირეთი. ფართობი 7.9 ათასი კმ². ოლქის უმეტესი ნაწილი 400-750 მეტრის სიმაღლის ვაკეა, რომელიც დასერილია მდინარეთა ხეობებით. უდიდესი მდინარეა სირდარია. გავრცელებულია რუხი ნიადაგები. ოლქში განვითარებულია მებამბეობა, მებაღეობა, მევენახეობა, მეაბრეშუმეობა, მებოსტნეობა, მებაღჩეობა, მეცხოველეობა, მსუბუქი და კვების მრეწველობის დარგები. იღებენ ოქროს, თაბაშირს, კირს, გრანიტს, ქვიშასა და ხრეშს. გაყვანილია საირიგაციო არხები, აგებულია წყალსაცავები. ნამანგანი ავიახაზით უკავშირდება აზიის ქალაქებს.

## ჯილდოები და მედლები
ოლქი დაჯილდოებულია ლენინის ორდენით (1973).

## ლიტერატურა
## სქოლიო
კატეგორია:უზბეკეთის ოლქები
რატი მაისურაძე

**რატი მაისურაძე** (დ. 15 აგვისტო, 1978,  თბილისი)  —  ქართველი ისტორიკოსი, პოლიტიკოსი.

1994 წელს დაამთავრა თბილისის სულხან-საბა ორბელიანის სახელობის პედაგოგიური უნივერსიტეტი.   2008-2012 წლებში იყო საქართველოს მე-7 მოწვევის პარლამენტის წევრი  პარტიული სიით, საარჩევნო ბლოკი: „გიორგი თარგამაძე — ქრისტიან-დემოკრატები“. 

## რესურსები ინტერნეტში
კატეგორია:დაბადებული 15 აგვისტო
კატეგორია:დაბადებული 1978
კატეგორია:საქართველოს VII მოწვევის პარლამენტის წევრები
კატეგორია:თბილისის სულხან-საბა ორბელიანის სახელობის პედაგოგიური უნივერსიტეტის კურსდამთავრებულები
კატეგორია:თბილისში დაბადებულები
რ
გახარიები

**გახარიები** — ქართული გვარი. გვარი გავრცელებულია სამეგრელოში. საქართველოში ცხოვრობს 1200 გახარია.

## რესურსები ინტერნეტში
* ქართული გვარების ისტორია
* იუსტიციის სახლის მონაცემები 

## სქოლიო
*
ხათუნა ოჩიაური

**ხათუნა ოჩიაური** (დ. 9 ივნისი, 1959, თბილისი) — ქართველი თანამდებობის პირი, პოლიტიკოსი, არქიტექტორი.

დაამთავრა თბილისის სახელმწიფო სამხატვრო აკადემია. 2008-2012 წლებში იყო საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. 

## რესურსები ინტერნეტში
## სქოლიო
კატეგორია:დაბადებული 9 ივნისი
კატეგორია:დაბადებული 1959
კატეგორია:საქართველოს VII მოწვევის პარლამენტის წევრები
კატეგორია:თბილისის სახელმწიფო სამხატვრო აკადემიის კურსდამთავრებულები
კატეგორია:თბილისში დაბადებულები
ხათუნა
ვახტანგ მარტოლეკი

**ვახტანგ მარტოლეკი** (დ. 8 მარტი, 1971,  მცხეთა)  —  ქართველი თანამდებობის პირი, პოლიტიკოსი, სპორტსმენი.

1993 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ეკონომიკის ფაკულტეტი ფინანსისტ-ეკონომისტის სპეციალობით.   2008-2012 წლებში იყო საქართველოს მე-7 მოწვევის პარლამენტის წევრი  (მცხეთის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. 

## რესურსები ინტერნეტში
კატეგორია:დაბადებული 8 მარტი
კატეგორია:დაბადებული 1971
კატეგორია:საქართველოს VII მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:მცხეთაში დაბადებულები
დავით მახნიაშვილი

**დავით მახნიაშვილი** (დ.  8 მარტი, 1973, სოფ. წალასყური, გარდაბნის რაიონი)  —  ქართველი ვეტერინარი, თანამდებობის პირი, იურისტი, პოლიტიკოსი.

1988 წელს დაამთავრა საქართველოს ზოოტექნიკურ-სავეტერინარო სასწავლო-კვლევითი ინსტიტუტის ვეტერინარული მედიცინის დაკულტეტი, აგრეთვე  ივანე ჯავახიშვილის სახელობის თბილისის სახელმწიფო უნივერსიტეტის სამართალმცოდნეობის ფაკულტეტი.   2008-2012 წლებში იყო საქართველოს მე-7 მოწვევის პარლამენტის წევრი  (გარდაბნის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. 

## რესურსები ინტერნეტში
კატეგორია:დაბადებული 8 მარტი
კატეგორია:დაბადებული 1973
კატეგორია:საქართველოს VII მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია: საქართველოს ზოოტექნიკურ-სავეტერინარო სასწავლო-კვლევითი ინსტიტუტის კურსდამთავრებულები
კატეგორია:გარდაბნის მუნიციპალიტეტში დაბადებულები
გიორგი მელაძე

**გიორგი მელაძე** (დ.  1 იანვარი, 1972,  თბილისი)  —  ქართველი თანამდებობის პირი, იურისტი, პოლიტიკოსი, ქიმიკოსი.

1994 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტი, სპეციალობით  მაღალმოლეკულურ ნაერთთა ქიმია, აგრეთვე თბილისის დამოუკიდებელი უნივერსიტეტი „აჭარა“, სპეციალობით სამართალმცოდნეობა.    2008-2012 წლებში იყო საქართველოს მე-7 მოწვევის პარლამენტის წევრი  პარტიული სიით, საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“.  2012-2016 წლებში —  საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — „მეტი სარგებელი ხალხს“.

## რესურსები ინტერნეტში
კატეგორია:დაბადებული 1 იანვარი
კატეგორია:დაბადებული 1972
კატეგორია:საქართველოს VII მოწვევის პარლამენტის წევრები
კატეგორია:საქართველოს VIII მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
გიორგი
ვიქტორია არლენი

**ვიქტორია არლენი**  (დ. 26 სექტემბერი, 1994) — ამერიკელი ტელეწამყვანი, ცნობილი როგორც მსახიობი, მოდელი და ყოფილი პარაოლიმპიელი მოცურავე.

არლენს, თერთმეტი წლის ასაკში აღმოაჩნდა ორი იშვიათი დაავადება: განივი მიელიტი და მწვავე გაფანტული ენცეფალომიელიტი. მან სრულად დაკარგა სხეულის გრძნობა წელს ქვემოთ, ასევე დაუქვეითდა ლაპარაკის, ჭამისა და გადაადგილების უნარი. ექიმები ვერ იძლეოდნენ მისი გამოჯანმრთელების იმედებს. ვიქტორიას ესმოდა ყველაფერი, რაც მის გარშემო ხდებოდა, მაგრამ არ შეეძლო მოეხდინა რეაგირება.

2010 წელს ოთხი წლის შემდეგ, არლენს მოუწია თავიდან დაეწყო ლაპარაკის, ჭამისა და მოძრაობის სწავლა.

2017 წლის 6 სექტემბერს, არლენმა დაანონსა, რომ მიიღებდა მონაწილეობას გადაცემაში „ცეკვა ვარსკვლავებთან ერთად“. მისი მეწყვილე იყო პროფესიონალი მოცეკვავე ვალენტინ ჩმერკოვსკი. წყვილმა მოახერხა ნახევარ-ფინალში გასვლა და დაიკავა მე-5 ადგილი.

2020 წელს ის გახდა გადაცემა „American Ninja Warrior Junior“-ის წამყვანი, შეცვალა ლორი ერნანდესი.

## სქოლიო
კატეგორია:დაბადებული 1994
კატეგორია:დაბადებული 26 სექტემბერი
კატეგორია:ამერიკელი მოცურავეები
კატეგორია:ამერიკელი ქალი მსახიობები
კატეგორია:ცოცხალი ადამიანები